**GDPR Adatkezelési és Adatvédelmi Szabályzat**

Hatályos: 2018. Május 25. napjától

**Tartalomjegyzék**

[I. FEJEZET – ÁLTALÁNOS RENDELKEZÉSEK 3](#_Toc531700524)

[1. A szabályzat célja 3](#_Toc531700525)

[2. Fogalom meghatározások 3](#_Toc531700526)

[II. FEJEZET – AZ ADATKEZELÉS JOGSZERŰSÉGÉNEK BIZTOSÍTÁSA – AZ ADATKEZELÉS JOGALAPJAI 4](#_Toc531700527)

[III. FEJEZET – JOGI KÖTELEZETTSÉG TELJESÍTÉSE ÉRRDEKÉBEN TÖRTÉNŐ ADATKEZELÉS 6](#_Toc531700528)

[Adatkezelési nyilatkozat 8](#_Toc531700529)

A TARSOLY Ifjúságért Egyesület, mint önkéntes tagsággal rendelkező, Magyarországon tevékenykedő nonprofit, közhasznú egyesület, adatgyűjtési, adatkezelési, adattárolási tevékenységében mindenben meg kíván felelni az EURÓPAI PARLAMENT ÉS A TANÁCS (EU) 2016/679 RENDELETE (GDPR) előírásainak, amelyet Brüsszelben 2016. április 27-én írtak alá.

# I. FEJEZET – ÁLTALÁNOS RENDELKEZÉSEK

A TARSOLY Ifjúságért Egyesület (székhelye: 8000 Székesfehérvár, Salétrom u. 4-6. Tel: 3622/582-030, e-mail: tarsolyie@gmail.com Adószáma: 18484528-1-07 Nyilvántartási szám: 07-02-0001154) továbbiakban mint **Adatkezelő**, az Egyesület működése során és az üzemeltetett http:// [www.tarsolyegyesulet.hu](http://www.tarsolyegyesulet.hu) weboldal és az ott meghatározott egyéb címeken elérhető weboldalak (a továbbiakban: „weboldal”) által nyújtott szolgáltatásaihoz kapcsolódóan a felhasználó természetes személyek **(„érintett“)** valamennyi adatkezelése során a jelen Adatvédelmi és Adatkezelési Szabályzat és Tájékoztató alapján jár el.

A tag az Egyesületbe való belépéssel, az Ügyfél a weboldalra történő bejelentkezéssel és a weboldal használatával, valamint az egyéb természetes személy az Egyesület által meghirdetett rendezvényekre való nevezéssel, magára nézve kötelezőnek fogadja el a jelen szabályzat rendelkezéseit.

## 1. A szabályzat célja

Meghatározni az Adatkezelő által kezelt személyes adatok körét, az adatkezelés módját, valamint biztosítani az adatvédelem és adatkezelés alkotmányos elveinek, az adatbiztonság követelményeinek érvényesülését annak érdekében, hogy a felhasználó természetes személyek magánszférájának a tiszteletben tartása megvalósuljon az érintettek személyes adatainak gépi feldolgozása, illetőleg kezelése során.

## 2. Fogalom meghatározások

A szabályzat a 2011. évi CXII. az információs önrendelkezési jogról és az információszabadságról szóló törvény I. fejezetének Értelmező rendelkezések (3. pont) alatt meghatározott fogalmakat alkalmazza.

***érintett:*** bármely információ alapján azonosított vagy azonosítható természetes személy, aki az Egyesület tevékenységeivel – akár mint tag, akár mint érdeklődő vagy az Egyesület által szervezett programok résztvevője – kapcsolatba lép.

***adatkezelő:*** az a természetes vagy jogi személy, illetve jogi személyiséggel nem rendelkező szervezet, aki vagy amely önállóan vagy másokkal együtt az adat kezelésének célját meghatározza, az adatkezelésre (beleértve a felhasznált eszközt) vonatkozó döntéseket meghozza és végrehajtja, vagy az adatfeldolgozóval végrehajtatja. Jelen szabályzatban a TARSOLY Ifjúságért Egyesület.

***adatfeldolgozó:*** az a természetes vagy jogi személy, illetve jogi személyiséggel nem rendelkező szervezet, aki vagy amely az Egyesülettel kötött szerződés alapján – adatok feldolgozását végzi.

***hozzájárulás:*** az érintett akaratának önkéntes és határozott kinyilvánítása, amely megfelelő tájékoztatáson alapul, és amellyel félreérthetetlen beleegyezését adja a rá vonatkozó személyes adat- teljes körű vagy egyes műveletekre kiterjedő – kezeléséhez.

# II. FEJEZET – AZ ADATKEZELÉS JOGSZERŰSÉGÉNEK BIZTOSÍTÁSA – AZ ADATKEZELÉS JOGALAPJAI

**2.1. Jogszabályi alapok**

A TARSOLY Ifjúságért Egyesület az adatkezelést az alábbi jogszabályok alapján végzi tevékenységet:

* 2011.évi CXII. törvény az információs önrendelkezési jogról és az információszabadságról
* 2011. évi CLXXV. törvény az egyesülési jogról, a közhasznú jogállásról, valamint a civil szervezetek működéséről és támogatásáról
* 2011.évi CXCV. törvény az államháztartásról
* 2013.évi V. törvény a Polgári Törvénykönyvről
* 2000.évi C. törvény a számvitelről
* 1996. évi LXXXI. törvény a társasági adóról és az osztalékadóról
* 1995.évi CXVII. törvény a személyi jövedelemadóról
* 1995.évi CXIX. törvény a kutatás és közvetlen üzletszerzés célját szolgáló név és lakcím adatok kezeléséről

**2.2. Általános leírás**

**A TARSOLY Ifjúságért Egyesület** személyes adatokat kizárólag a következő feltételek fennállása esetén kezelhet:

* az érintett **hozzájárulását** adta személyes adatainak kezeléséhez;
* az adatkezelés **szerződéses kötelezettség** teljesítéséhez szükséges (szerződés áll fenn a TARSOLY Ifjúságért Egyesület és egy ügyfél között);
* az adatkezelés az adatkezelőre vonatkozó **jogi kötelezettség** teljesítéséhez szükséges (uniós vagy nemzeti jogszabályok alapján);
* az adatkezelés **közérdekű** feladat végrehajtásához szükséges (uniós vagy nemzeti jogszabályok alapján);
* az adatkezelés egy személy **létfontosságú érdekeinek** védelme miatt szükséges;
* az adatkezelés az adatkezelő **jogos érdekeinek** érvényesítéséhez szükséges, de ekkor ellenőriznie kell, hogy az adatkezelés során az érintettek alapvető jogai és szabadságai nem sérülnek-e súlyosan. Amennyiben az érintett jogai elsőbbséget élveznek a TARSOLY Ifjúságért Egyesület érdekeivel szemben, az Egyesület nem végezhet adatkezelést jogos érdekeinek érvényesítése érdekében. Annak értékelése, hogy az adatkezelés tekintetében a szervezet jogos érdekei elsőbbséget élveznek-e az érintettek érdekeivel szemben, az adott helyzet egyedi körülményeitől függ.
* nem kell bejelenteni a **nyilvántartási rendszerbe** az olyan adatkezelést, amely az adatkezelővel ügyfélkapcsolatban lévő személyek adataira vonatkozik, ha
* az adatokat közvetlenül az érintettektől veszik fel,
* az adatkezelés célja az érintett számára ismert,
* a kezelendő adatok fajtája, az adatkezelés időtartama (adattörés) előre meghatározott,
* az adatokat csak az előre meghatározott céllal összefüggésben használják fel,
* az adatok nem kerülnek ki az adatkezelő kezeléséből (ide nem értve az adatfeldolgozónak történő adatátadást),
* az érintetteket minderről megfelelően tájékoztatják.

**2.3. Az adatkezelő**

Az adatkezelő neve: TARSOLY Ifjúságért Egyesület, (székhelye: 8000 Székesfehérvár, Salétrom u. 4-6. Tel: 3622/582-030, e-mail: tarsolyie@gmail.com Adószáma: 18484528-1-07 Nyilvántartási szám: 07-02-0001154) mint az **Adatkezelő**, a 2011. évi CXII. törvény értelmében nem vezet adatvédelmi nyilvántartást a Hatóság felé arról az adatkezelésről, amely az adatkezelővel tagsági viszonyban, ügyfélkapcsolatban álló személyek adataira vonatkozik.

Az adatok megismerésére jogosult természetes és jogi személyek:

a TARSOLY Ifjúságért Egyesület Alapszabályában és/vagy SZMSZ-ében meghatározott vezetősége. Az adatokat továbbá a vezetőség által külön erre felhatalmazott személyek jogosultak megismerni. Adatkezelő az adatokat nem teszi közzé, harmadik személyek számára nem adja ki.

**2.4. A kezelt személyes adatok köre**

A jelen szabályzat kizárólag a természetes személyek adatainak a kezelésére terjed ki, tekintettel arra, hogy **a személyes adat** kifejezés kizárólag természetes személyek vonatkozásában értelmezhető. Az Egyesület illetve a Weboldal, bármely egyesületi tag, pályázatra jelentkező vagy internethasználó által regisztráció nélkül hozzáférhető tartalmakat is biztosít.

2.4.1. Az Adatkezelő a következő személyes adatokat kezeli

***- az Egyesület tagjairól:***

Tag neve,

Címe,

Telefonszáma,

E-mail címe.

***- a weboldalt látogató Ügyfelekről:***

Ügyfél neve,

Ügyfél által kitalált jelszó,

IP címe

***- az Egyesület által meghirdetett rendezvényekre jelentkező Érintettekről:***

Kiskorúak neve, életkora, és egy kísérő/felkészítő tanár neve, címe

Telefonszáma,

E-mail címe.

2.4.2. Érintetti jogok

**Adatvédelmi incidensek kezelése**

A TARSOLY Ifjúságért Egyesület tudomásul veszi, hogy az adatvédelmi incidens megfelelő és kellő idejű intézkedés hiányában fizikai vagyoni, vagy nem vagyoni kárt okozhat természetes személyeknek. Az adatvédelmi incidensek kezelése érdekében adatvédelmi incidens naplót vezet, melybe az adatvédelmi incidens körülményeit az adatvédelmi megbízott az incidens jelentését követő maximum 72 órán belül jegyzőkönyvezi.

**Általános jogorvoslati lehetőségek**

Az érintett személy személyesen, előzetes bejelentkezés után hétfőtől péntekig, 9-16 óra között kaphat tájékoztatást adatai kezeléséről, továbbá kérheti személyes adatai helyesbítését, valamint törlését vagy zárolását. Az adatkezelő az igénybejelentéstől számított legrövidebb időn, de legfeljebb 15 napon belül a panaszt kivizsgálja, és írásos tájékoztatót nyújt.

Amennyiben az adatkezelő által a valóságnak nem megfelelő személyes adat kerül nyilvántartásba vételre, az adatkezelő módosítja, amennyiben a valóságnak megfelelő személyes adat áll rendelkezésre.

Az adatkezelő a személyes adatot törli ha:

* kezelése jogellenes
* az hiányos vagy téves, és ez az állapot jogszerűen nem orvosolható
* az érintett kéri
* az adatkezelés célja megszűnt, vagy az adatok tárolásának törvényben meghatározott ideje lejárt
* ezt bíróság vagy hatóság elrendelte

A törlési kötelezettség alá eső személyes adatot az adatkezelő a törlés helyett zárolja, ha az érintett ezt kéri, vagy a rendelkezésre álló információk alapján feltételezhető, hogy a törlés sértené az érintett jogos érdekeit. Az így zárolt személyes adat kizárólag akkor kezelhető, amíg fennáll a személyes adat törlését kizáró adatkezelési cél.

Adatkezelő a jogszerűen kezelhető adatok közül azokat, melyek az adatkezelés céljához szükségesek átadhatja:

* jogviták rendezésére, a jogszabály alapján jogosult szervek részére
* a nemzetbiztonsági, a honvédelem és a közbiztonság védelme, a közvádas bűncselekmények üldöztetése céljából az arra hatáskörrel rendelkező hatóság részére
* egyéb törvényi rendelkezések értelmében

Ha az érintett személy az adatkezelőnek a személyes adatainak kezeléséről szóló döntésével vagy tájékoztatásával nem ért egyet, ill. ha az adatkezelő a törvényben meghatározott válaszadási határidőt elmulasztja az érintett a döntés közlésétől, illetve a határidő elmulasztásától számított 30 napon belül bírósághoz, vagy a Nemzeti Adatvédelmi és Információszabadság Hatósághoz fordulhat. A per elbírálása a törvényszék hatáskörébe tartozik. Ha a bíróság a kérelemnek helyt ad, az adatkezelőt a tájékoztatás megadására, az adat helyesbítésére, zárolására, törlésére, az automata adatfeldolgozással hozott döntés megsemmisítésére, az érintett tiltakozási jogának figyelembevételére, ill. adat kiadására kötelezheti. Az érintett jogainak megsértése, ill. észrevétel esetén az alábbi elérhetőségeken tehet nyilatkozatot, ill. az alábbi hatóságokhoz fordulhat:

* Nemzeti Adatvédelmi és Információszabadság Hatóság: 1530 Budapest, Szilágyi Erzsébet fasor 22/C
* TARSOLY Ifjúságért Egyesület, 8000 Székesfehérvár, Salétrom u. 4-6.

# III. FEJEZET – JOGI KÖTELEZETTSÉG TELJESÍTÉSE ÉRRDEKÉBEN TÖRTÉNŐ ADATKEZELÉS

**Adatbiztonságra és információbiztonságra vonatkozó szabályok**

A TARSOLY Ifjúságért Egyesület papír alapon, és/vagy számítógépes hálózaton végzi a személyes adatok tárolását.

A papíralapú adattárolás kizárólag riasztórendszerrel ellátott, megfelelően zárható helyiségben történhet oly módon, hogy az illetéktelen személy által ne legyen hozzáférhető vagy megismerhető.

Számítógép alapú adattárolás esetében a mindenkori elnök által kiadott információbiztonsági szabályzatban található előírásokat kell alkalmazni a személyes adatok védelmére. A TARSOLY Ifjúságért Egyesület az elektronikus információk védelme érdekében Informatikai Biztonsági Szabályzatot alkalmaz.

3.1. Az adatok megismerésére jogosult természetes és jogi személyek, az adatfeldolgozó

Az adatokat a TARSOLY Ifjúságért Egyesület cégbejegyzésben meghatározott vezetősége, illetve a vezetőség által külön erre felhatalmazott személyek jogosultak megismerni. Adatkezelő az adatokat nem teszi közzé, harmadik személyek számára nem adja ki, csak az érintett írásos hozzájárulásával.

Az alapul szolgáló informatikai rendszer üzemeltetése körében Adatkezelő adatfeldolgozót (pl. rendszerüzemeltető, könyvelő) vehet igénybe. Az Egyesülettel kapcsolatban lévő adatkezelésben résztvevő egyéb szervezetek megbízottjai kötelesek a megismert adatokat titokként megőrizni. Ezen szervezetek kötelesek Titoktartási nyilatkozatot tenni (1. sz. melléklet). Adatkezelő az ilyen külső szereplők adatkezelési gyakorlatáért nem felelős.

A fentieken túl az Ügyfélre vonatkozó személyes adatok továbbítására kizárólag törvényben kötelezően meghatározott esetben, illetve az Ügyfél hozzájárulása alapján kerülhet sor.

3.2. Ügyfelekkel történő kapcsolattartás

* A [www.tarsolyegyesulet.hu](http://www.tarsolyegyesulet.hu) (továbbiakban: Weboldal) adatbázisa az Ügyfél adatait a regisztrációval nyújtott ingyenes szolgáltatások teljesítése érdekében tárolja, azokat az adatkezelő továbbadni sem reklámfelhasználás, sem egyéb célra – az Ügyfél kifejezett hozzájárulása hiányában – nem jogosult.
* A Weboldalon tett látogatások során egy vagy több cookie-t – apró információcsomagot, amelyet a szerver küld a böngészőnek, majd a böngésző visszaküld a szervernek minden, a szerver felé irányított kérés alkalmával – küldünk az Ügyfél számítógépére, amely(ek) révén annak böngészője egyedileg azonosítható lesz. Ezen cookie-k kizárólag a felhasználói élmény javítása, a belépési folyamat automatizálása érdekében működnek.

# Adatkezelési nyilatkozat

Jelen regisztrációval/jelentkezési lap kitöltésével kifejezetten hozzájárul ahhoz, hogy a Tarsoly Ifjúságért Egyesület az Ön által jelen regisztráció/jelentkezési lap kitöltése során megadott személyes adatait teljes körűen kezelje.

Tudomásul veszi, hogy az adatszolgáltatás önkéntes; az adatkezelés az Ön, vagy az Ön által képviselt emberek regisztrálása a programjainkra vonatkozik; az adatkezelés alapja pedig az Ön és a Tarsoly Ifjúságért Egyesület között jelen regisztrációval/jelentkezési lap kitöltésével létrejött szerződés.

Tudomásul veszi továbbá, hogy az adatok kezelésére és feldolgozására a Tarsoly Ifjúságért Egyesület tagjai és munkatársai jogosultak, az adatkezelés ideje határozatlan. Az adatokat a Tarsoly Ifjúságért Egyesület tagjai és munkatársai ismerhetik meg.

Tudomásul veszi, hogy kérheti saját személyes adatai pontosítását, frissítését és törlését.

A fentiek bármelyikére vonatkozó kérelem az alábbi elérhetőségeken nyújtható be:
E-mail: tarsolyie@gmail.com